Del 2 de març al 15 de novembre de 2020
La documentació necessaria la podeu consultar a la base 7 de la Resolució TES/48/2020, de 15 de gener
Documentació jurídico-administrativa:
Documentació tècnica a demanda de l'AHC
Fase inicial de desemborsament del préstec i d'inici d'obres a demanda de l'AHC
Fase final de disposició del préstec i justificació de final d'obres a demanda de l'AHC
ATENCIÓ: A partir del dia 4/9/2020 per la Línia 1, Línia per al foment de la millora de l'eficiència energètica i la sostenibilitat amb reducció de demanda energètica, s'ha d'aportar la Declaració responsable de compliment dels requisits tècnics de l'eficiència energètica i sostenibilitat (RE-1007 i RE-1008) CONVOCATÒRIA 2020-.
Document obligatori a aportar per seguir la tramitació de l'expedient de sol·licitud de subvencions si és sol·licita per aquesta actuació.
S'acceptaran les presentacions de la versió anterior de la Declaració responsable de compliment dels requisits tècnics de l'eficiència energètica i sostenibilitat (RE-1007 i RE-1008) CONVOCATÒRIA 2019-, en els expedients ja sol·licitats i que hagin adjuntat la declaració responsable versió 2019, abans d'aquesta data.
És podrà tornar adjuntar, si es creu necessari, la nova versió de la Declaració responsable a través de l'enllaç d'aportar documentació, indicant el número d'expedient i el seu codi ID de tramitació.
Com a mínim, el 70% de la superfície construïda sobre rasant de l'edifici ha d'estar destinada a habitatge.
No computa la superfície en planta baixa si és d'ús diferent del d'habitatge.
Els edificis han de disposar, amb caràcter obligatori i previ a la sol·licitud d'ajuts, de l'Informe d'Avaluació de l'Edifici (IAE) que ha de contenir l'Informe de la Inspecció Tècnica de l'Edifici (IITE) amb la data de la inspecció tècnica anterior a l'inici de les obres de rehabilitació i el Certificat d'Eficiència Energètica (CEE) amb l'etiqueta de qualificació energètica (EE), d'acord amb la normativa vigent, que acrediti la necessitat de l'actuació de rehabilitació
Perquè es considerin vàlids els IITE elaborats a l'empara del Decret 67/2015, de 5 de maig, s'han d'haver presentat a l'Agència de l'Habitatge de Catalunya, en un termini màxim de quatre mesos des que es van emetre i sempre amb anterioritat a la presentació de la sol·licitud del préstec.
Es pot sol·licitar el préstec per a obres no iniciades i per a obres ja iniciades i no finalitzades.
Quan es tracti d'obres no iniciades, no es poden haver començat abans de la data de publicació de la convocatòria corresponent.
El termini per a l'execució de les obres de rehabilitació no pot excedir els dos anys, comptats a partir de la data de notificació de la concessió del préstec.
La pròrroga del termini d'execució s'ha de sol·licitar i concedir de forma expressa.
Si en el termini d'un mes comptat a partir de la presentació de la sol·licitud de pròrroga no s'ha dictat resolució, s'entendrà denegada.
Per acollir-se als préstecs és necessari que, prèviament, l'edifici tingui seguretat estructural o l'aconsegueixi mitjançant el procés de rehabilitació.
Les que impliquin el buidatge o l'enderrocament de façanes, l'augment de volums, les ampliacions i subdivisió d'edificis o habitatges i les definides com a gran rehabilitació a mes de les actuacions de rehabilitació que s'efectuen conjutnment amb aquestes obres.
Les que posin en evidencia, de manera clara i manifesta en els informes previs a la sol·licitud, que s'han de realitzar amb motiu de no haver exercit degudament el deure de conservació i manteniment.
Es consideren actuacions subvencionables totes les que es recullen en les bases de la convocatòria (Annex 1, base 2 i les especificacions tècniques de l'Annex 2), i que tenen com a finalitat la conservació, la millora de l'eficiència energètica i la sostenibilitat i la millora de la seguretat d'utilització i l'accessibilitat de l'edifici:
El pressupost protegible, als efectes del càlcul del préstec, està constituït pel següent:
El pressupost d'execució material subvencionable s'ha d'ajustar a la llicència municipal de les obres.
No s'inclouran en el pressupost protegible els tributs (impostos i taxes), l'impost sobre construccions d'obres i serveis (ICIO) i les taxes que afectin les obres o els honoraris professionals, així com les despeses per l'obtenció de l'IITE i del CEE conjuntament amb l' etiqueta energètica (EE), el cost de la redacció dels projectes, els informes tècnics, estudis de diagnosis necessaris, que constitueixen despeses necessàries prèvies a la sol·licitud del préstec.
L'Agència de l'Habitatge de Catalunya pot adequar el pressupost protegible, als efectes del càlcul de la subvenció, als preus dels barems de la construcció reconeguts oficialment en el Butlletí Econòmic de la Construcció o de l'Institut Tecnològic de la Construcció de Catalunya (ITEC) corresponents a l'any de la convocatòria.
Import, condicions i formalització del préstec
Comptatibilitat amb altres ajuts
El préstec es compatible amb altres subvencions a fons perdut i les comunitats de propietaris hauran d'adquirir el compromís ferm i irrevocable d'empenyorar els possibles drets de crèdit provinents d'aquestes subvencions per a les despeses que es financien, amb la finalitat d'aplicar l'import de la subvenció a l'amortització anticipada del préstec.
Per qualsevol consulta sobre l'ajut o el procediment cal que us dirigiu a la oficina local que us correspongui, podeu consultar les oficines en aquest enllaç
Per iniciar el tràmit us podeu ho heu de fer a través del portal de l'ICF, en el següent enllaç: https://web.finempresa.cat/icf/presentacioSolicitud.do? reqCode=inici&set-locale=ca_ES&idProducte=35
Un cop iniciat el tràmit, per presentar la documentació us heu de conectar a l' Àrea privada de l'ICF, amb el vostre número d'expedient i el NIF de la persona de contacte o CIF de l'empresa sol·licitant
En el cas que la sol·licitud reuneixi les condicions establertes, la Direcció de Qualitat de l'Edificació i Rehabilitació de l'Habitatge o l'òrgan competent en funció de la quantia, emetrà una resolució per procedir al finançament de les obres de rehabilitació, tot considerant, a tal efecte, l'elegibilitat i viabilitat tècnica de l'operació.
Adjunt a la resolució esmentada, lliurarà un escrit on es concretarà la documentació que el beneficiari haurà d'aportar a l'ICF per formalitzar el préstec concedit.
L'operació de préstec s'instrumentarà en document públic, en el termini aproximat de 15 dies, una vegada s'hagi presentat tota la documentació corresponent.
Les despeses notarials corresponents seran a càrrec de la comunitat de propietaris.
Contra la resolució emesa per l'AHC, que exhaureix la via administrativa, es pot interposar recurs potestatiu de reposició davant la persona titular de la Presidència de l'AHC, en el termini d'un mes, comptat a partir de l'endemà de la notificació, d'acord amb l'article 77 de la Llei 26/2010, de 3 d'agost, i els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o un recurs contenciós administratiu, d'acord amb la Llei 29/1998, de 13 de juliol, reguladora de la jurisdicció contenciosa administrativa, en el termini de dos mesos, comptats a partir de l'endemà de la notificació.